ग्रां दा कुन हा जेड़ा संतो भंडै दिएं जुगतें’ शा बची सकदा हा? ओदे मखौल, ओदियां टिच्चर बाजियां, ओदियां मस्खरियां ग्रां दे सबनें शा बुड्डे शांगे बापू कोला लेइयै मूड़ै चुक्के दे व्यागों तोड़ी इक्कै लेइयां हियां। कोई बी हुदा ओ हर इक कन्ने किश अलम-गलम बकी ओड़दा, ते कोई हस्सै नईं हस्सै, आपृ गै हस्सियै बतेआ होन लगदा। ओ जिस लै मखौल करने पर औन्दा ए निं दिखदा जे ओदा मखौल कनेया ऐ, दुआ इसी स्हारग बी जा नईं, कुदरौ ओदे मखौलै कन्ने दुए दा मन ते दुखी नईं होग-कुदरौ कुसै दी बेजती ते नईं होग ओदे मखौला कन्ने-ए संतो भंडै कदों नईं सोचेया।